Jeep કમ્પસના લિમિટેડ પ્લસ વેરિએન્ટને 19 ઑક્ટોબરની આજુબાજુ ભારતમાં લૉન્ચ કરવાની શક્યતા છે. આ નવી ટ્રિમમાં નવી 8.4 ઈંચ ટચસ્ક્રીન ઈન્ફોટેઈનમેન્ટ સિસ્ટમ, 18 એલૉય વ્હીલ્સ અને પાવર એડજસ્ટેબલ ડ્રાઈવર અને પેસેન્જર સીટ્સ હશે. કારનું 2.0 લીટર ડીઝલ એન્જિન 173hp પાવર જનરેટ કરશે. એન્જિનને 6 મેન્યુઅલ સ્પીડ ગિયરબૉક્સથી સજ્જ કરવામાં આવશે. જીપનું ઑલ બ્લેક વર્ઝન ટૂંક સમયમાં આવવાનું છે. આ વર્ઝનનું નામ ‘બ્લેક પેક’ હશે અને નામ પ્રમાણે જ તેના વ્હીલ્સ, રુફ મિરર અને ઈન્ટિરિયર બ્લેક હશે. આની કિંમત રેગ્યુલર વેરિએન્ટથી 40-50 હજાર રૂપિયા વધુ હોઈ શકે છે.